Draft:Ακακία Κορδόση

Ακακία Κορδόση

Η Ακακία Κορδόση γεννήθηκε το 1940 στο Μεσολόγγι Αιτωλοακαρνανίας. Ήταν μεταφράστρια, δοκιμιογράφος και πεζογράφος. Σπούδασε κλασική Γαλλική φιλολογία στην Ελλάδα και μοντέρνα φιλολογία στην Γαλλία. Εργάστηκε αρχικά στην Γαλλική Πρεσβεία και αργότερα διετέλεσε καθηγήτρια της γαλλικής γλώσσας δευτεροβάθμιας εκπαίδευσης στην Ελλάδα. Βραβευμένη συγγραφέας στην Ελλάδα και στο εξωτερικό, η Ακακία Κορδόση έχει γράψει μυθιστορήματα, διηγήματα, νουβέλες, θεατρικά έργα, δοκίμια, σενάρια και μελέτες τα οποία έχουν μεταφραστεί και στα γαλλικά. Έκανε το ντεμπούτο της στη λογοτεχνία το 1967 με ένα διήγημα το οποίο δημοσιεύτηκε στο περιοδικό ”Νέα Εστία”. Ανάμεσα στα πιο δημοφιλή διηγήματά της ανήκουν ”οι Γκρίζες μέρες”(1973), “Ποιος αν φώναζα” (1987), “τα χαμένα βήματα του αυτοκράτορα”(1999) και στα μυθιστορήματα ανήκουν “ο εμπρησμός”(1992), “το διπλό ταξίδι”(1994), “τα νοερά καλοκαίρια”(1995). Ένα από τα  θεατρικά της έργα είναι το “ένας άνθρωπος που λεγόταν Μπάιρον” και μεταξύ των πιο γνωστών δοκιμίων και μελετών είναι “οι Αναλογίες”(1974), “Γνωρίστε το Μεσολόγγι”(1976), “το Μεσολόγγι της ομορφιάς και του πνεύματος”(2003). Πολλά από αυτά τα έργα μεταφράστηκαν αργότερα και στα γαλλικά. Το 1990 έγραψε στα γαλλικά τα διηγήματα “Δεκατρείς φωνές της σιωπής” τα οποία έλαβαν το Μέγα Βραβείο Γραμμάτων της Γαλλικής Ακαδημίας (Grand Prix de l’Académie Française)   το 1991. Μάλιστα τα διηγήματα μεταφράστηκαν και κυκλοφόρησαν και στην Ελλάδα το 1992. Τιμήθηκε και από την Ακαδημία Αθηνών για τη γλωσσική της μελέτη “Μιλήστε Μεσολογγίτικα”. Η μετάφραση αρκετών έργων του Μπαλζάκ είναι επιμελημένη από την κ. Κορδόση όπως και η ιστορία της πολιορκίας του Μεσολογγίου του Ογκίστ Φαμπρ.

Η ενασχόληση της με την πολιτιστική ζωή του Μεσολογγίου ήταν πολύ σημαντική καθώς και η συμμετοχή της στην έκδοση νεανικών λογοτεχνικών περιοδικών. Ίδρυσε την Κινηματογραφική Λέσχη Μεσολογγίου και ήταν δραστήριο μέλος του διοικητικού συμβουλίου του Πνευματικού Κέντρου του Δήμου. Έχει κάνει και εκπομπές στο ραδιόφωνο αλλά και στην τηλεόραση.

Μια αξιοθαύμαστη προσωπικότητα, αξέχαστη τόσο στην Ελλάδα όσο και στο εξωτερικό, η Ακακία Κορδόση είχε μια εξαιρετική και δημιουργική πορεία. Παρά τα προβλήματα υγείας  που αντιμετώπιζε από νεανική ηλικία, παρέμεινε δραστήρια καθόλα τα έτη εμπνέοντας χιλιάδες μαθητές της.

Το 2003 εξελέγη επίτιμη διδάκτωρ της Νεοελληνικής Λογοτεχνίας από τη Φιλοσοφική Σχολή Πανεπιστημίου Αθηνών και την αμέσως επόμενη χρονιά βραβεύτηκε με το Χρυσό Μετάλλιο του Κέντρου Ευρωπαϊκών Μελετών.

Η Ακακία Κορδόση απεβίωσε στις 26 Μαρτίου 2015 στην οικία της στο Μεσολόγγι από παθολογικά αίτια, σε ηλικία 75 ετών.